《诸友长新夜饯》
明代·何吾驺

雪在都门月度桥，青天若为友人邀。半肩乍卸忧时担，双耳初闻彻夜箫。

携手祇应增笑笑，倾尊何用怅迢迢。非鱼非我谁知乐，到晓难为作黯销。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。